Úradný vestník L 064 , 02/03/2004 S. 0021 - 0023



Nariadenie Komisie (ES) č. 384/2004 z 1. marca 2004 týkajúce sa zatriedenia určitých tovarov v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1] a najmä na jeho článok 9 ods. 1 písm. a), keďže: (1) aby sa zaistilo jednotné uplatnenie kombinovanej nomenklatúry pripojenej k nariadeniu (EHS) č. 2658/87, je nutné prijať opatrenia týkajúce sa zatriedenia tovarov uvedených v prílohe tohto nariadenia; (2) nariadenie (EHS) č. 2658/87 ustanovilo všeobecné pravidlá na interpretáciu kombinovanej nomenklatúry. Tieto pravidlá sa uplatňujú na akúkoľvek inú nomenklatúru, ktorá je na nej úplne alebo čiastočne založená, alebo ktorá k nej pridáva akékoľvek ďalšie podrozdelenie a ktorá je založená na špecifických ustanoveniach spoločenstva s cieľom uplatňovania tarifných a iných opatrení týkajúcich sa obchodu s tovarom; (3) v súlade s týmito všeobecnými pravidlami tovary opísané v stĺpci 1 tabuľky, uvedenej v prílohe, by mali byť zatriedené podľa kódov KN uvedených v stĺpci 2, na základe dôvodov uvedených v stĺpci 3; (4) je potrebné zabezpečiť, aby sa držiteľ záväznej tarifnej informácie, ktorú vydali colné orgány členských štátov s ohľadom na zatriedenie tovaru podľa kombinovanej nomenklatúry, ale ktorá nie je v súlade s týmto nariadením, mohol na túto aj naďalej odvolávať v období troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992 ustanovujúceho Colný kódex spoločenstva [2]; (5) opatrenia uvedené v tomto nariadení sú v súlade so stanoviskom Výboru pre Colný kódex spoločenstva, PRIJALA TOTO NARIADENIE: Článok 1 Tovary opísané v stĺpci 1 tabuľky stanovenej v prílohe budú zatriedené v rámci kombinovanej nomenklatúry podľa kódov KN uvedených v stĺpci 2. Článok 2 Na záväznú tarifnú informáciu, vydanú colnými orgánmi členských štátov, ktorá nie je v súlade s týmto nariadením, je možné sa odvolávať aj naďalej v období troch mesiacov podľa článku 12 ods. 6 nariadenia (EHS) č. 2913/92. Článok 3 Toto nariadenie nadobúda účinnosť dvadsiaty deň po jeho uverejnení v Úradnom vestníku Európskej Únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 1. marca 2004 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 2344/2003 (Ú. v. ES L 346, 31.12.2003, s. 38). [2] Ú. v. ES L 302, 19.10.1992, s. 1. Nariadenie naposledy zmenené a doplnené Aktom o pristúpení z roku 2003. -------------------------------------------------- PRÍLOHA Opis tovaru | Zatriedenie (kód KN) | Dôvody | (1) | (2) | (3) | 1.Konektor na kábel z optických vlákien, nezmontovaný, pozostávajúci z nasledujúcich súčiastok:jednej súčiastky konektora zo základného kovu a plastovej vložky a keramickej objímky, vybavenej oceľovou pružinou,jednej tuby zo základného kovu s tvarovaným okrajom,jedného valca z plastu s hliníkovým prevlečným prstencom,dvoch plastových držiakov.Časť konektora možno zmontovať s ostatnými časťami a jedným z držiakov a tak vytvoriť konektor.Jedno individuálne tienené optické vlákno prechádza cez objímku a je k nej pripevnené.Konektor sa bude používať ako spojovací prvok na káble z optických vlákien. | 69091900 | Zatriedenie je určené všeobecnými pravidlami 1, 2 písm. a), 3 písm. b) a 6 na interpretáciu kombinovanej nomenklatúry a znením kódov KN 6909 a 69091900. Konektor sa nepovažuje za časť alebo príslušenstvo kábla z optických vlákien. Konektor sa má zatriediť podľa prevládajúceho materiálu. Jeho podstatný charakter je daný objímkou. | 2.Prístroj pozostávajúci z:axiálneho ventilátora s elektromotorom a z elektronického zariadenia na nastavovanie rýchlosti ventilátora ahliníkového chladiča.Funkciou prístroja je odviesť prebytočné teplo zo základnej procesorovej jednotky stroja na automatické spracovanie údajov. | 84145930 | Zatriedenie je určené ustanoveniami všeobecných pravidiel 1, 3 písm. b) a 6 na interpretáciu kombinovanej nomenklatúry a znením kódov KN 8414, 841459 a 84145030. Ventilátor dáva výrobku jeho podstatný charakter. Je základnou zložkou na odvod prebytočného tepla. | 3.Výrobok (snežnica) merajúci 65 cm na dĺžku a 23 cm v jeho najširšom mieste pozostávajúci z hliníkového rámu pokrytého plastom. Rám je na jednom konci zúžený a zaokrúhlený na druhom konci. Rám má vložku z plastu hrubú 1 mm s otvormi na kovové nože na spodnej strane, ktoré zabezpečujú lepšiu stopu v snehu. Tuhá kovová doska je pripevnená k rámu na hornej strane pásom z plastu. K doske sú pripevnené kúsky gumy, ktoré obopínajú pri nosení topánku a majú gumové/textilné pásy na pripevnenie výrobku k topánke.Výrobok sa používa ako pomôcka pri chôdzi po snehu.Pozri fotografiu A | 95069990 | Zatriedenie je určené ustanoveniami všeobecných pravidiel 1 až 6 pre interpretáciu kombinovanej nomenklatúry a znením kódov KN 9506, 950699 a 95069990. Nie je to lyžiarska výstroj, pretože sa nepoužíva na lyžovanie. Nie je to výstroj na všeobecné telesné cvičenie. Výrobok sa považuje za tovar určený na športovanie v prírode. | 4.Základné kovové koliesko, s priemerom 6,74 mm, so stredovým otvorom s priemerom 3 mm a hrúbkou 3,54, opatrené zubami.Výrobok je súčasť zapaľovacieho mechanizmu cigaretového zapaľovača.Pozri fotografie B | 96139000 | Zatriedenie je určené ustanoveniami všeobecných pravidiel 1 až 6 na interpretáciu kombinovanej nomenklatúry a znením kódov KN 9613 a 96139000. Koliesko je vhodné na použitie najmä na výrobu iskriacich zariadení do cigaretových zapaľovačov položky 9613. | +++++ TIFF +++++ +++++ TIFF +++++ --------------------------------------------------